সামনেই ৩১ ডিসেম্বর। পার্ক স্ট্রিটের নিরাপত্তা ব্যবস্থা খতিয়ে দেখতে পার্ক স্ট্রিট থানার বিশেষ নজরদারি। নজরে ড্রাগস ও আইন-শৃঙ্খলা। কোনও অপ্রীতিকর ঘটনা রুখতে তত্পর প্রশাসন।
 নিজস্ব প্রতিবেদন : সামনেই ৩১ ডিসেম্বর। পার্ক স্ট্রিটের নিরাপত্তা ব্যবস্থা খতিয়ে দেখতে পার্ক স্ট্রিট থানার বিশেষ নজরদারি। নজরে ড্রাগস ও আইন-শৃঙ্খলা। কোনও অপ্রীতিকর ঘটনা রুখতে তত্পর প্রশাসন। বড়দিনের জাঁকজমককে টেক্কা দিতে তৈরি বর্ষবরণের পার্ক স্ট্রিট। সেলিব্রেশনের ঢেউ শুধু আছড়ে পড়ার অপেক্ষা। আরও রঙিন হওয়ার নেশায় বুঁদ হতে তৈরি কল্লোলিনী তিলোত্তমা। তৈরি পুলিসও। নিরাপত্তায় কোনও ফাঁকফোকর রাখতে নারাজ প্রশাসন। বড়দিনের থেকেও বেশি মানুষের পা পড়বে পার্ক স্ট্রিটে। এমনটাই মনে করছে পুলিস। আর তাই নিরাপত্তা ব্যবস্থা খতিয়ে দেখতে বিশেষ অভিযানে নামল পার্ক স্ট্রিট থানার পুলিস। কোনওরকম নাশকতা রুখতে রাস্তা এবং হোটেলের পার্কিং লটের দিকে বিশেষ নজর। বাংলাদেশ থেকে আসা পর্যটকদের ওপর বিশেষ নজর। উত্তর-পূর্বের রাজ্যগুলি থেকে আসা পর্যটকদেরও বিশেষ নজরে রাখতে চাইছে পুলিস। কোনও মাদকচক্র সক্রিয় কি না, সেদিকেও থাকছে বিশেষ নজর। একজায়গায় ৪-৫জনের বেশি মানুষের জমায়েত দেখলেই ব্যবস্থা নেবে পুলিস।